Contents
Index 🔎︎

# Loppuviitteet

Määritetään ala- ja loppuviitteen muotoilu. Saatavilla olevina asetuksina ovat loppuviitteen numerointi ja käytettävä tyyli.

Toiminnon aloitustavat:

Valitse Työkalut - Ala- ja loppuviitteet - Loppuviitteet-välilehti

## Automaattinen numerointi

Valitaan alaviitteissä tai loppuviitteissä käytettävä numerointityyli.

Valinta | Kuvaus
A, B, C | Isot kirjaimet
a, b, c | Pienet kirjaimet
I, II, III | Roomalaiset numerot (isot kirjaimet)
i, ii, iii | Roomalaiset numerot (pienet kirjaimet)
1, 2, 3 | Arabialaiset numerot
A, .., AA, .., AAA, ... | Numeroidaan suuraakkosin. Ensimmäisten 26 merkinnän jälkeen numerointi jatkuu merkinnällä "AA".
a,... aa,... aaa,... | Numeroidaan pienaakkosin. Ensimmäisten 26 merkinnän jälkeen numerointi jatkuu merkinnällä "aa".

### Aloitus

Anna asiakirjan ensimmäisen loppuviitteen järjestysnumero. Tätä voi käyttää silloin, kun halutaan loppuviitteiden numeroinnin jatkuvan useiden asiakirjojen välillä.

### Ennen

Anna teksti, joka näytetään loppuviitteen järjestysnumeron edessä viitteen tekstissä. Esimerkiksi "re: " näytetään loppuviitteessä muodossa "re: 1".

### Jälkeen

Anna teksti, joka näytetään loppuviitteen järjestysnumeron perässä viitteen tekstissä. Esimerkiksi ")" näytetään loppuviitteessä muodossa "1)".

## Tyylit

Jotta asiakirjan loppuviitteiden muotoilu olisi yhdenmukainen, kannattaa ne muotoilla kappaletyylien avulla.

### Kappale

Valitse kappaletyyli loppuviitteen tekstille.

### Sivu

Valitse loppuviitteille käytettävä sivutyyli.

## Merkkityylit

Voit määrittää tyylejä loppuviitteiden ankkureille ja tekstille. Voit käyttää valmiiksi määriteltyjä tai mukautettuja tyylejä.

### Tekstialue

Valitaan merkkityyli, jota käytetään loppuviitteen ankkurissa asiakirjan tekstialueella.

### Loppuviitealue

Valitaan merkkityyli, jota käytetään loppuviitteen numerolle loppuviitealueella.