Contents
Index 🔎︎

# Fonttipaja graafisten tekstitehosteiden tuottamisessa

Fonttipajaa voidaan käyttää graafisen tekstitaiteen luomiseen.

## Fonttipajaobjektin luominen

1. Jos näkyvissä ei ole Piirros- tai Fonttipaja-työkalupalkkia, valitse Näytä - Työkalurivit työkalupalkkien sallimiseksi.

2. Napsauta Piirros tai Fonttipaja-palkissa Fonttipajan galleria -kuvaketta.

3. Valitse Fonttipajan galleria -valintaikkunassa fonttipajatyyli ja napsauta OK-painiketta.

   Fonttipajaobjekti lisätään asiakirjaan. Fonttipajaobjektit ovat mukautettavia kuvioita. 3D-asetukset-palkkia käyttämällä voidaan näkymä vaihtaa milloin vain kaksiulotteisesta kolmiulotteiseksi ja takaisin.

4. Tekstin muokkaustilaan pääset kaksoisnapsauttamalla objektia.

5. Korvaa Fonttipajan oletusteksti omalla tekstilläsi.

6. Esc-näppäintä painamalla pääset pois muokkaustilasta.

## Fonttipajaobjektin muokkaaminen

1. Napsauta fonttipajaobjektia. Jos fonttipajaobjekti on lisätty taustalle, painetaan Ctrl-näppäintä napsautettaessa.

   Fonttipaja-palkki tulee esille. Jos Fonttipaja-palkki ei ole näkyvissä, valitse Näytä - Työkalurivit - Fonttipaja.

2. Napsauta kuvaketta Fonttipaja-palkissa.

   Seuraavat kuvakkeet ovat saatavilla:

- Fonttipajan galleria - lisätään toinen fonttipajaobjekti

- Fonttipaja-muoto - muokataan kuviota

- Fonttipaja: sama kirjainten korkeus - muutetaan merkkien korkeutta

- Tasaus fonttipajassa - tasataan teksti

- Fonttipajan merkkien välit - muutetaan merkkien välistystä ja parivälistystä

## Fonttipajamääreiden lisämuokkaus

1. Napsauta fonttipajaobjektia. Jos fonttipajaobjekti on lisätty taustalle, painetaan Ctrl-näppäintä napsautettaessa.

2. Valitse ominaisuudet Piirroksen ominaisuudet -palkista. Voit muuttaa viivan paksuutta, viivan väriä, täyttöväriä, täyttötyyliä ynnä muuta.

Aiheeseen liittyvää

Fonttipaja

Fonttipaja-valintaikkuna (edellinen versio)