Contents
Index 🔎︎

# ODBC

Tehdään ODBC-tietokantojen asetukset. Tähän sisältyy käyttäjän pääsy aineistoon, ajuriasetukset ja fonttimääritykset.

## Käyttäjätunnus

Annetaan käyttäjätunnus tietokantaan pääsemiseksi.

## Salasana vaaditaan

Estetään luvattomien käyttäjien pääsy tietokantaan. Käyttäjän tarvitsee antaa salasana kerran istuntoa kohti.

## Ajuriasetukset

Tätä tekstikenttää käytetään tarpeen vaatiessa ajurin valinnaisten lisäasetusten syöttämiseen.

## Merkistö

Valitaan LibreOfficessa tietokannan tarkasteluun käytettävä koodin muunnos. Tämä ei muuta tietokantaan. Valitaan "Järjestelmä", kun käytetään käyttöjärjestelmän oletusmerkistöä. Teksti- ja dBASE-tietokannan ovat rajoittuneet kiinteäkokoisten merkkien merkistöihin, joissa kaikki merkit koodataan samalla tavumäärällä.

## Yleistä

### Nouda luodut arvot

Käytettävän ODBC- tai JDBC-tietolähteen tarvitsema LibreOfficen juoksevasti numeroituvien laskurikenttien tuki otetaan käyttöön. Merkitään tämä valintaruutu, jos tietokanta ei SDBCX-kerroksessaan tue laskuriominaisuutta. Yleensä juokseva luku valitaan pääavainkenttään.

### Kasvata lauseketta automaattisesti

Annetaan SQL-komennon tarkenne, joka määrää tietolähteen käsittelemään määrättyä kokonaislukukenttää laskurina. Tyypillinen SQL-lause tietokentän luomiseen on:

CREATE TABLE "taulu1" ("id" INTEGER)

Tietokentän "id" käyttämiseksi laskurina MySQL-tietokannassa muutetaan lauseketta seuraavasti:

CREATE TABLE "table1" ("id" INTEGER AUTO_INCREMENT)

Toisin sanoen, AUTO_INCREMENT syötetään Kasvata lauseketta automaattisesti -kenttään.

### Kysely luoduista arvoista

Annetaan SQL-lause, joka palauttaa viimeisen juoksevan lukuarvon pääavainkentästä. Esimerkkinä on:

SELECT LAST_INSERT_D();

### Käytä SQL92:n nimeämisrajoitteita

Tietolähteessä sallitaan ainoastaan sellaiset nimet, joiden merkit noudattavat SQL92-nimeyskäytäntöä. Kaikki muut merkit hylätään. Kunkin nimen tulee alkaa pien- tai suuraakkosella tahi alaviivalla ( _ ). Loput merkit voivat olla ASCII-kirjaimia, alaviivoja tai numeroita.

### Systeemitauluston käyttö tiedostopohjaisissa tietokannoissa

Käytetään systeemitauluston aktiivista tietolähdettä. Asetus on hyödyllinen, kun ODBC-tietolähde on tietokantapalvelin. Jos ODBC-tietolähde on dBASE-ajuri, valintaruutu jätetään tyhjäksi.