Contents
Index 🔎︎

# HTML-vienti ja -tuonti

Kun viedään tiedosto HTML-asiakirjaan, kuvailutiedot ja käyttäjän määrittämät tiedoston ominaisuudet ovat vietävän asiakirjan HEAD-muotoilukoodien välissä olevissa META-muotoilukoodeissa. META-muotoilukoodeja, jotka eivät näy nettiselaimessa, käytetään erilaisten tietojen sisällyttämiseen, kuten WWW-sivun avainsanat hakuohjelmille. Työstettävän asiakirjan ominaisuudet asetetaan valitsemalla Tiedosto - Ominaisuudet, napsauttamalla Kuvaus- tai Käyttäjän määrittämä -välilehteä ja kirjoittamalla sitten mieleiset tiedot.

Seuraavat tiedoston ominaisuudet muunnetaan META--muotoilukoodeiksi vietäessä tiedostoa HTML-asiakirjana:

Tiedoston ominaisuus | <TITLE>
Aihe | <META NAME="CLASSIFICATION" CONTENT="kentän sisältö">
Avainsanat | <META NAME="KEYWORDS" CONTENT="kentän sisältö">
Kuvaus | <META NAME="DESCRIPTION" CONTENT="kentän sisältö">
Info-kentät 1...4 | <META NAME="Info-kentän nimi" CONTENT="kentän sisältö">

HTML-tuonnissa esiintyvien META-muotoilukoodien sisältö lisätään vastaaviin LibreOffice-tiedoston ominaisuuskenttiin.

Avainsanat pitää erotella pilkuin. Avainsanassa voi olla tyhjeitä tai puolipisteitä.

### Tuonnin vihjeet

Tuotaessa HTML-asiakirjaa seuraavat META-muotoilukoodit muutetaan automaattisesti LibreOffice-kentiksi: <META HTTP-EQUIV="REFRESH"...> ja <META NAME="..." ...> , jossa NAME on AUTHOR, CREATED, CHANGED, CHANGEDBY, DESCRIPTION, KEYWORDS tai CLASSIFICATION.

Komentosarjat, kommentit ja META-muotoilukoodit, jotka sijoitetaan välittömästi TABLE-muotoilukoodin edelle, lisätään taulukon ensimmäiseen soluun .

HTML-asiakirjan ylätunnisteen komentosarjat ja META-muotoilukoodit tuodaan ja ankkuroidaan asiakirjan ensimmäiseen kappaleeseen.

HTML-muotoilukoodien tuontiasetuksien tekemiseksi valitse LibreOffice - Asetukset Työkalut - Asetukset - Lataus ja tallennus - HTML-yhteensopivuus. Ohjelman tuntemassa META-muotoilukoodissa on joko "HTTP-EQUIV"- tai "NAME"-määre ja se tuodaan LibreOffice-huomautuksena. Ainoa poikkeus on <META NAME="GENERATOR"...>, joka ohitetaan.

### Viennin vihjeet

Asiakirjan ensimmäisen kappaleen alussa olevat huomautukset ja komentosarjat viedään HTML-asiakirjan ylätunnisteeseen. Jos asiakirja alkaa taulukolla, sen ensimmäisen solun ensimmäinen kappale viedään HTML-asiakirjan ylätunnisteeseen.