Contents
Index 🔎︎

# Asteikko

Hallitaan X- ja Y-akseleiden asteikkojakoa.

Toiminnon aloitustavat:

Valitse Muotoilu - Akselit - Y-akseli - Asteikko -välilehti (Kaaviot)

LibreOffice skaalaa oletuksena y-akselin arvojen optimaalista esitystä varten.

Erityisiä esitystapoja varten käyttäjä voi muuttaa akselin skaalausta. Esimerkiksi näytetään vain pylväiden yläosat säätämällä nollakohtaa.

## Asteikko

Tässä osiossa voidaan asettaa akseleiden asteikkojakoa. Asetettavissa ovat ominaisuudet: vähintään, enintään, pääväli, jakoviivojen määrä ja vertailuarvo.

### Vähintään

Määritetään alaraja-arvo, josta akseli alkaa.

### Enintään

Määritetään yläraja-arvo, johon akseli päättyy

### Pääväli

Määritetään asteikon pääasiallinen jakoväli. Asteikon jakoväli ei voi olla suurempi kuin arvojen vaihteluväli.

### Jakoviivojen määrä

Määritetään asteikon toissijainen jakoväli.

### Vertailuarvo

Määritetään arvon sijainti akselilla.

### Automaattinen

Automaattinen-merkintä on poistettava, että asetusarvoja voisi muuttaa.

Piirre ei sovi kaikissa tilanteissa, koska asteikko ei skaalaudu arvojen muuttuessa.

### Logaritmiasteikko

Määritetään logaritminen asteikkojako.

Tätä piirrettä voi käyttää, kun arvojen keskinäiset erot ovat suuria. Logaritmiasteikolla viivasto on tasavälinen, mutta arvojen erot kymmenkertaistuvat siirryttäessä välistä toiseen.

### Käänteinen suunta

Määritetään, kummassa päässä akselia esitetään pienemmät ja kummassa suuremmat arvot. Rastiton tila vastaa tavanomaista matemaattista esitystä. Karteesisessa koordinaatistossa tämä tarkoittaa, että x-akselilla pienemmät arvot ovat vasemmalla ja y-akselilla pienemmät arvot esitetään alhaalla. Napakoordinaatistossa oletus on, että kulma-akselilla arvot kasvavat vastapäivään ja sädeakselilla sisältä ulospäin.

### Tyyppi

Joillekin akselityypeille käyttäjä voi valita muodoksi tekstin tai päivämäärän tahi antaa ohjelman tunnistaa tyyppi. "Päivämäärä"-tyypille on valittavissa seuraavat vaihtoehdot.

Pienin ja suurin arvo näytetään asteikon päissä.

Tarkkuus voidaan asettaa esittämään arvovälit päivinä, kuukausina tai vuosina .

Pääväli voidaan asettaa kattamaan tietty määrä päiviä, kuukausia tai vuosia

Jakoväli voidaan asettaa kattamaan tietty määrä päiviä, kuukausia tai vuosia.